Canza sheka: Ba dani za a yi ta ba, a nan bana tare da Atiku – Inji gwamnan Adamawa ▷ NAIJA.NG
Canza sheka: Ba dani za a yi ta ba, a nan bana tare da Atiku – Inji gwamnan Adamawa
- Gwamnan jihar Adamawa ya ce yana nan daram a APC bayan ficewar mai gidansa daga jam’iyyar
- Gwamnan Bindow da ministan harkokin mata na gaba-gaba cikin wadanda ake zato zasu bi Atiku
- Kwamishinan labarai na jihar ya ce an zabi gwamnan ne a karkashin jam’iyya APC kuma zai ci gaba da kasancewa ciki
Kalubale na farko biyo bayan ficewar Atiku Abubakar daga APC ya zo ne a karshen makon nan, lokacin da gwamnan jihar Adamawa, Jibrilla Bindow ya ce ba shi da wani shiri na barin jam’iyyar sakamakon ficewar gidansa.
Bindow da Aisha Alhassan, ministan harkokin mata, wadanda tuni sun yi alkawalin yin biyayya ga Atiku, da sauransu, sun kasance daga cikin sunayen manyan ‘ya’yan jam”iyyar APC da ake zato zasu bi sahun tsohon mataimakin shugaban kasar.
Duk da haka, gwamna ya ce dangantakarsa da tsohon mataimakin shugaban zai kasance mai dadi da kuma dacewa da juna don makomar gaba.
Gwamnan jihar Adamawa, Jibrilla Bindow
"An zabi gwamnan a karkashin jam’iyya mai mulki ta APC kuma zai ci gaba da kasancewa a matsayin gwamnan APC", kwamishinan labarai na jihar Adamawa, Ahmed Sajoh, ya shaidawa majiyar NAIJ.com a ranar Asabar, 25 ga watan Nuwamba.
KU KARANTA: Gargadi ga Buhari: Sanata Shehu Sani ya bayyana abinda zai faru a jam'iyyar APC sakamakon ficewar Atiku
Sajoh ya ce shugaban jam'iyyar APC wanda ya damu matuka da ficewar Atiku daga jam’iyyar a safiyar ranar Juma’a, ya bayyana cewa, kada ya ji tsoro ko damuwa da batun.
Har zuwa yanzu Atiku bai bayyana ko wane jam’iyyun adawa ne zai koma ba, amma shawarwari sun yi nuni da cewa ya yanke shawarar shiga PDP, wanda ya bayyana a fili a cikin 'yan watanni.
Yemi Alade Abu Zaria Top 10 richest artist in Nigeria Ankara long gowns E-money net worth